## El secretari autonòmic de Turisme aposta per “equilibrar la recuperació amb la sostenibilitat”

*** Assenyala el compromís del Consell per a “donar suport a iniciatives que impulsen un turisme més sostenible, resilient i inclusiu”
* José Manuel Camarero ha assistit a l’entrega dels Premis de Sostenibilitat Turística de l’Associació Empresarial Hotelera i Turística de la Comunitat Valenciana (Hosbec)**

El secretari autonòmic de Turisme, José Manuel Camarero, ha subratllat el compromís de la Generalitat amb el sector turístic “donant suport a iniciatives que impulsen un turisme més sostenible, resilient i inclusiu”.

Així ho ha assegurat en l’entrega dels Premis de Sostenibilitat Turística de l’Associació Empresarial Hotelera i Turística de la Comunitat Valenciana (Hosbec). Un acte emmarcat en el tradicional acte de Nadal que l’associació celebra anualment i que reunix representants del sector turístic i els mitjans de comunicació.

Camarero ha explicat que “ens trobem en un moment decisiu per al turisme en el qual hem d’equilibrar la recuperació econòmica amb la cura del nostre entorn i la responsabilitat social”, i per això ha reafirmat el suport de la Generalitat per a impulsar polítiques turístiques més sostenibles.

Durant la seua intervenció ha recordat les mesures impulsades des de la Conselleria d’Innovació, Indústria, Comerç i Turisme per a “enfortir la nostra competitivitat i sostenibilitat”, entre les quals ha destacat l’eliminació de la taxa turística, “que s’havia elaborat sense consens amb el sector”. També s’ha referit a l’aprovació recent de la nova Llei de vivendes turístiques “per a donar més autonomia als ajuntaments i combatre l’especulació”.

Una altra de les mesures que ha destacat el secretari autonòmic de Turisme durant la seua intervenció és la reformulació del programa Bo Viatge, “que en el seu primer període de 2024 ha registrat un augment del 20 % en les pernoctacions respecte a l’any anterior, i ha beneficiat 88.000 valencians”.

Camarero ha destacat que els Premis de Sostenibilitat Turística d’Hosbec “són un reconeixement al lideratge, a la innovació i l’esforç per construir un futur més sostenible” i ha felicitat els guardonats per marcar el camí cap a un “model turístic que respecte i valore el nostre patrimoni natural i cultural”.

El secretari autonòmic també ha recordat que Hosbec “ha demostrat ser un pilar fonamental per a este sector”, al mateix temps que ha insistit que des de Turisme Comunitat Valenciana “col·laborem amb esta associació a través d’un conveni de col·laboració per a impulsar accions de promoció turística, dotat enguany amb 875.000 euros”.

**Bons resultats en el sector turístic**

José Manuel Camarero ha declarat que durant 2024 “la Comunitat Valenciana han aconseguit un lloc privilegiat en el panorama turístic” i ha subratllat que “les coses no passen per casualitat, que tinguem més turistes i, sobretot, de més gasto, és perquè tenim una estratègia”.

Així, ha explicat que, fins al mes d’octubre, segons les últimes dades estadístiques publicades per l’INE, “hem vist un notable creixement en els principals indicadors del sector turístic valencià”.

En concret, ha manifestat que “més de 10 milions de turistes estrangers han triat la Comunitat Valenciana, la qual cosa representa un increment del 16,3 %, i el que és encara més significatiu és que estos visitants han generat un gasto de més de 13.000 milions d’euros, un augment del 23,1 %”.

Fecha: 17/12/2024